Document ID: 31999R2532

KOMMISSIONENS FORORDNING (EF) Nr. 2532/1999
af 30. november 1999
om ændring af forordning (EF) nr. 1555/96 om gennemførelsesbestemmelser til ordningen for anvendelse af tillægsimporttold for frugt og grøntsager
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1257/1999(2), særlig artikel 33, stk. 4, og
ud fra følgende betragtninger:
(1) Kommissionens forordning (EF) nr. 1555/96(3), senest ændret ved forordning (EF) nr. 2370/1999(4), fastsætter tilsyn med indførslen af de i bilaget anførte produkter; tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93(5), senest ændret ved forordning (EF) nr. 1662/1999(6), for tilsyn med præferenceindførsler;
(2) artikel 5, stk. 4, i den landbrugsaftale(7), der er indgået i forbindelse med de multilaterale handelsforhandlinger i Uruguay-rundens regi, indeholder kriterierne for fastsættelse af de mængder, som udløser tillægstolden; ifølge disse kriterier og på grundlag af de seneste oplysninger for 1996, 1997 og 1998 bør de mængder, som udløser tillægstolden, ændres for agurker, courgetter, citroner, æbler og pærer;
(3) da importåret for æbler er fastsat til perioden 1. januar til 31. august, bør der kun fastsættes én udløsningsmængde for dette produkt og denne periode;
(4) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
Bilaget til forordning (EF) nr. 1555/96 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. november 1999.

Labels: 3
17
15